|  |  |  |  |  |
| --- | --- | --- | --- | --- |
|  |  | Vår dato: |  | Vår ref.: |
|  |  | 07.03.2025 |  | 2025/3136 |
|  |  |  |  |  |
|  |  | Deres dato: |  | Deres ref.: |
|  |  |  |  | «Ref» |
|  |  |  |
|  |  |  |
| «Mottakernavn»«KONTAKT»«Adresse»«Postnr» «Poststed» |  | Saksbehandler, innvalgstelefon |
|  |  | Hege Lauvland, 37 01 75 18 |
|  |  |  |
|  |  |
|  |  |
|  |  |  |
|  |  |  |

# Tilskudd til svømmeopplæring for nyankomne minoritetsspråklige elever 2025

Kunnskapsdepartementet viderefører tilskuddsordningen til svømmeopplæring for nyankomne elever i 2025. Statsforvalteren i Agder har mottatt 800 000 kr til formålet. Tilskuddet er ment å stimulere kommunene til å gjøre en ekstra innsats for å bedre nyankomne elevers svømmeferdigheter. Målet er å redusere risikoen for ulykker i forbindelse med bading, og å sette elevene bedre i stand til å nå kompetansemålene i læreplanen.

**Målgruppe**

Hovedmålgruppen er nyankomne minoritetsspråklige barn, unge og voksne som omfattes av grunnskoleopplæringen. Begrepet nyankommen er ikke tidfestet konkret, selv om det innebærer en viss avgrensning i tid. Det er kommunen selv som må definere om tilbudet er til det beste for eleven. Ser kommunen at det også finnes andre elever som ikke kan svømme eller har hatt mulighet til å delta i den ordinære svømmeundervisningen, kan disse ta del i svømmeopplæringen, men det vil da ikke bli tildelt midler per elev.

**Organisering**

Kommunen velger selv hvordan opplæringen skal organiseres. Det vil si at svømmeopplæringen kan gis i løpet av skoletid eller etter skoletid. Dersom kommunen velger å gi elever i grunnskolen opplæringen i skoletiden, må dette være i tråd med læreplanverket og timefordeling. Søknader som beskriver et samarbeid mellom frivillige organisasjoner og hvordan dette kan etableres/videreføres, vil bli prioritert. Flere kommuner kan samarbeide om å etablere felles ordninger. Det er viktig at jenter og gutter får et likeverdig tilbud.

**Søknaden og frist**

Det kan søkes om midler på inntil 2000 kroner per elev. Andre kostnader må kommunen dekke selv. Tilskuddet skal brukes i budsjettåret 2025. I søknaden skal dere opplyse om hvordan tilbudet skal organiseres, navn på skoler, frivillige organisasjoner, antall nyankomne elever/voksne som skal få svømmeopplæring og beløp det søkes for.

Bruk søknadsskjemaet som ligger ved.

Send bare én søknad fra hver kommune. Søknaden sendes til sfagpost@statsforvalteren.no Merk søknaden: «Tilskudd svømmeopplæring nyankomne – 25/3136»

**Søknadsfrist er 15. april 2025.**

Søknader som kommer etter fristen, kan ikke forventes å bli behandlet.

Tildeling og rapportering Statsforvalteren vil foreta en skjønnsmessig fordeling av tilskuddet basert på kriteriene over. Tilskuddet forventes å bli utbetalt i løpet mai.

Kommunen skal rapportere på antall nyankomne elever/voksne som har gjennomført svømmeopplæringen. Mer informasjon om rapporteringen vil stå i tildelingsbrevet.

Frist for rapportering er **10. desember 2025**.

|  |  |  |
| --- | --- | --- |
| Med hilsenGrethe Elise Østerud Pettersen (e.f.)seksjonslederSeksjon utdanning |  | Hege Lauvlandseniorrådgiver |

*Dokumentet er elektronisk godkjent*

Mottakere:

|  |  |  |  |  |
| --- | --- | --- | --- | --- |
| Farsund kommune |  | Postboks 100 | 4552 | FARSUND |
| Flekkefjord kommune |  | Kirkegaten 50 | 4400 | FLEKKEFJORD |
| Vennesla kommune |  | Postboks 25 | 4701 | VENNESLA |
| Åseral kommune |  | Gardsvegen 68 | 4540 | ÅSERAL |
| Sirdal kommune |  | Tonstad | 4440 | TONSTAD |
| Kvinesdal kommune |  | Nesgata 11 | 4480 | KVINESDAL |
| Hægebostad kommune |  | Birkeland | 4595 | TINGVATN |
| Arendal kommune |  | Postboks 123 | 4891 | GRIMSTAD |
| Birkenes kommune |  | Postboks 115 | 4795 | BIRKELAND |
| Bygland kommune |  | Sentrum 18 | 4745 | BYGLAND |
| Bykle kommune |  | Sarvsvegen 14 | 4754 | BYKLE |
| Evje og Hornnes kommune |  | Kasernevegen 19 | 4735 | EVJE |
| Froland kommune |  | Frolandsveien 995 | 4820 | FROLAND |
| Gjerstad kommune |  | Gjerstadveien 1335 | 4980 | GJERSTAD |
| Grimstad kommune |  | Postboks 123 | 4891 | GRIMSTAD |
| Iveland kommune |  | Frikstadveien 20 | 4724 | IVELAND |
| Lillesand kommune |  | Postboks 23 | 4791 | LILLESAND |
| Risør kommune |  | Postboks 158 | 4952 | RISØR |
| Tvedestrand kommune |  | Postboks 38 | 4901 | TVEDESTRAND |
| Valle kommune |  | Postboks 4 | 4746 | VALLE |
| Vegårshei kommune |  | Molandsveien 11 | 4985 | VEGÅRSHEI |
| Åmli kommune |  | Gata 5 | 4865 | ÅMLI |
| Kristiansand kommune |  | Postboks 4 | 4685 | NODELAND |
| Lindesnes kommune |  | Nordre Heddeland 26 | 4534 | MARNARDAL |
| Lyngdal kommune |  | Postboks 353 | 4577 | LYNGDAL |